32 
Ved ekstraordinær Generalforsamling d.31.Januar 1873 
vedtages „at afskaffe Kassen under dens nuværende Form. 
En fælles Kasse for Foreningen bliver dernæst indført”: 
Endvidere fastsattes der et Contingent, der bestemtes til 
1 Mark maanedlig (2 Rdl. aarlig) for indenbyes og 1 Rdl. 
aarlig for udenbyes Medlemmer. ,,Exclusion kan finde Sted, 
naar Contingentet trods gentagne Paamindelser ikke er er- 
lagt af indenbyes Medlemmer i Løbet af 4 Maaneder og 
af udenbyes i Løbet af 1 Aar". 
Endvidere nedsattes ved samme Generalforsamling et 
Udvalg af 2 Medlemmer „til at gennemgaa Lovene"; 
men skønt disse allerede ved næste Møde har ,fremlagt 
Revisionen af Lovene", synes denne ikke at have været 
forelagt nogen Generalforsamling til Vedtagelse og har der- 
for neppe nogen Betydning. Paa sidste Blad i den da be- 
nyttede Forhandlingsprotokol findes en Afskrift af „Love“ 
uden nærmere Angivelse; de synes at passe godt paa den 
her omtalte „Revision“, men indeholder kun et Resumé af 
de gamle Love med de i Tidens Løb indførte Ændringer. 
Ved den ordinære Generalforsamling den 5. Oktbr.1877 
vedtages: „Contingentfrihed for Medlemmer, der i 5 Aar 
have erlagt maanedligt Contingent“. 
Ved den ordinære Generalforsamling den 3. Novbr. 1880 
fastsættes det aarlige Kontingent, baade for inden- og uden- 
bys Medlemmer til 2 Kr. Fremdeles at Formand og 
andre Embedsmænd vælges for 1 Aar ad Gangen, at der 
kun afholdes 1 aarlig Generalforsamling og at Møder kun 
afholdes paa ubestemt Tid og naar Formanden eller 3 Med- 
lemmer ønsker det. 
Ved den ordinære Generalforsamling den 31. Jan. 1885 
vedtages følgende Tilføjelser: „Regnskabsaaret gaar fra 
lste Januar til 31te Decbr”. og „Den 15te Jan. forfalder 
Kontingentet til Betaling for det begyndte Aar". 

